wannaphong/clean_thaiwikipedia huggingface dataset:
# วิกิพีเดียภาษาอาหรับอียิปต์
วิกิพีเดียภาษาอาหรับอียิปต์ (  ,) เป็นวิกิพีเดียรุ่นภาษาอาหรับอียิปต์ โดยหลักทำหน้าที่เหมือนกับวิกิพีเดียภาษาอาหรับที่เห็นชอบผู้พูดภาษาย่อยอียิปต์  "explique Florence Devouard, ex-présidente de la fondation Wikipedia. Et d’ajouter : " [...] Il est question pour nous de choisir dix langues natales, parce qu’on veut vraiment que les gens participent dans leur langue maternelle "." and "Certains internautes égyptiens ou non-ne voient donc pas de problèmes à avoir une Wikipedia en masri,[...]" and "Mais pour d’autres, c’est une catastrophe et une affaire politique. Pour eux, c’est la guerre "en ligne" contre la langue arabe." and "D’autres sont plus logiques. Ils s’opposent à la rédaction d’une encyclopédie dans une langue maternelle parce qu’elle n’a pas de règles, ce qui veut dire qu’un mot peut avoir plusieurs orthographes. Et puis un même mot peut avoir plusieurs sens différents d’un endroit à l’autre et d’une génération à l’autre." นี่เป็นวิกิพีเดียเดียวที่เขียนด้วยภาษาอาหรับสำเนียงท้องถิ่นก่อน ค.ศ. 2020 Panović, p. 94. โดยภาษาที่สองคือวิกิพีเดียภาษาอาหรับโมร็อกโก ซึ่งได้รับการยอมรับและสร้างขึ้นในเดือนกรกฎาคม ค.ศ. 2020

ในเดือนมิถุนายน ค.ศ. 2020 วิกิพีเดียภาษานี้เป็นหน้าที่มีผู้เข้าชมมาดเป็นอันดับ 3 ในประเทศอียิปต์ที่ 961,000 ครั้งPage views by country - Egyptian Arabic Wikipedia, Wikimedia Statistics, read on July 13, 2020 เป็นรองเพียงวิกิพีเดียภาษาอาหรับ (44 ล้านครั้งPage views by country - Arabic Wikipedia, Wikimedia Statistics, July 13th 2020) และวิกิพีเดียภาษาอังกฤษ (18 ล้านครั้งPage views by country - English Wikipedia, Wikimedia Statistics, July 13th 2020).

โลโก้
 135px 135px 2550–2553 2553–
# รัฐกิจ มานะทัต
รัฐกิจ มานะทัต  ตุลาการหัวหน้าคณะศาลปกครองสูงสุด http://www.bangkokbiznews.com/news/detail/693776  อดีตเอกอัครราชทูตไทย อดีตอธิบดีกรมสารนิเทศ  และอดีตโฆษกกระทรวงการต่างประเทศ http://capital.sec.or.th/webapp/corp_fin/datafile/69/035500026105042003-04-23T51.pdf

 ประวัติ 
รัฐกิจ มานะทัต เกิดเมื่อวันที่ 12 ธันวาคม พ.ศ. 2495 เป็นบุตร นาย มานิต มานะทัต ผู้พิพากษาศาลอุทธรณ์ และ นางอัญชลี ผลิกานนท์ สำเร็จการศึกษาระดับปริญญา นิติศาสตร์บัณฑิต(เกียรตินิยม) มหาวิทยาลัยธรรมศาสตร์ เนติบัณฑิตไทย (น.บ.ท.) สำนักอบรมศึกษากฎหมายแห่งเนติบัณฑิตยสภา สำเร็จการศึกษาระดับปริญญาโท รัฐศาสตร์มหาบัณฑิต (ความสัมพันธ์ระหว่างประเทศ) มหาวิทยาลัยธรรมศาสตร์ และ Graduate Diploma in International Law, The Australian National University, Australia  ประวัตินายรัฐกิจ มานะทัต ประวัติ คุณวุฒิ
 
 ประวัติการรับราชการ 
รัฐกิจ มานะทัต ได้รับโปรดเกล้าฯ แต่งตั้งให้ดำรงตำแหน่งตุลาการศาลปกครองสูงสุดในปี พ.ศ. 2559 และ ตุลาการหัวหน้าคณะศาลปกครองสูงสุด ในปี พ.ศ. 2565https://ratchakitcha.soc.go.th/documents/139D263S0000000000100.pdf ก่อนหน้าที่จะดำรงตำแหน่งดังกล่าว นาย รัฐกิจ รับราชการในกระทรวงการต่างประเทศ ระหว่างปี พ.ศ. 2522 ถึง พ.ศ. 2556 ซึ่งระหว่างนั้นได้ดำรงตำแหน่ง อธิบดีกรมสารนิเทศ และ โฆษกกระทรวงการต่างประเทศ ,เอกอัครราชทูตไทยประจำสาธารณรัฐประชาธิปไตยประชาชนจีน http://www.matichon.co.th/news_detail.php?newsid=1258456324, สาธารณรัฐประชาธิปไตยประชาชนลาว ,สมาพันธรัฐสวิส  และ ประเทศตุรกีhttp://www.ratchakitcha.soc.go.th/DATA/PDF/2556/E/113/6.PDF   

ก่อนรับราชการในกระทรวงการต่างประเทศ นาย รัฐกิจ เคยรับราชการเป็นอาจารย์ประจำคณะนิติศาสตร์ จุฬาลงกรณ์มหาวิทยาลัย และ มหาวิทยาลัยเกษตรศาสตร์

 ประวัติการทำงานภาคเอกชน 
พ.ศ. 2518 ธนาคารกสิกรไทย

พ.ศ. 2545 กรรมการการท่องเที่ยวแห่งประเทศไทย 

พ.ศ. 2552 กรรมการบริษัท ปตท.สำรวจและผลิตปิโตรเลียม จำกัด (มหาชน) 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๖, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๑๑, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๙ ตอนที่ ๒ ข หน้า ๒๐๘, ๒๒ กุมภาพันธ์ ๒๕๔๕
# ฮีโมฟาโกไซติก ลิมโฟฮีสติโอไซโตซิส
ฮีโมฟาโกไซติก ลิมโฟฮีสติโอไซโตซิส  เป็นโรคของเม็ดเลือดอย่างหนึ่งซึ่งพบได้น้อย อาจเป็นอันตรายถึงชีวิตได้ เกิดจากการที่ร่างกายมีการอักเสบรุนแรงจนกระตุ้นให้เม็ดเลือดขาวลิมโฟไซต์และแมคโครฟาจถูกกระตุ้นและเพิ่มจำนวนอย่างควบคุมไม่ได้ โดยจะพบว่าผู้ป่วยมีเม็ดเลือดขาวลิมโฟไซต์และแมคโครฟาจที่มีลักษณะปกติจำนวนมาก หลั่งไซโตไคน์หรือสารกระตุ้นอาการอักเสบต่างๆ ถือว่าเป็นโรคในกลุ่มอาการไซโตไคน์สตอร์มอย่างหนึ่ง
อ้างอิง

แหล่งข้อมูลอื่น
# ยุทธการฮอร์มอซด์กัน
ยุทธการฮอร์มอซด์กัน  เป็นการสู้รบระหว่างจักรวรรดิพาร์เธียกับจักรวรรดิแซสซานิด เกิดขึ้นเมื่อวันที่ 24 เมษายน ค.ศ. 224

ยุทธการครั้งนี้เป็นศึกครั้งสุดท้ายระหว่างชาห์อาร์ตาบานัสที่ 4 แห่งจักรวรรดิพาร์เธียน (Artabanus IV of Parthia) กับพระเจ้าอาร์ดาชีร์ที่ 1 (Ardashir I) แห่งราชวงศ์ซาซัน พระเจ้าอาร์ดาชีร์ทรงขึ้นปกครองดินแดนเพอร์ซิส (Persis) ในปี ค.ศ. 208 และเริ่มขยายดินแดนด้วยการยึดเมืองเคอร์มาน อิสฟาฮาน ซูเซียนาและมีซีน การทัพดังกล่าวทำให้เกิดความขัดแย้งกับชาห์อาร์ตาบานัส กองทัพทั้งสองฝ่ายยกมาที่ทุ่งฮอร์มอซด์กัน (ปัจจุบันอยู่ใกล้เมืองชัชตาร์ (Shushtar) จังหวัดคูเซสถาน ประเทศอิหร่าน) ไม่ทราบจำนวนที่แน่ชัดของทั้งสองฝ่ายรวมถึงความสูญเสีย และข้อมูลส่วนใหญ่มาจากฝ่ายแซสซานิดเพียงฝ่ายเดียวFor example in the Book of the Deeds of Ardashir son of Babak.

ยุทธการนี้เกิดขึ้นในวันที่ 24 เมษายน ค.ศ. 224 ทั้งสองฝ่ายเข้าปะทะกันด้วยทหารม้าหนัก พลธนูบนหลังม้าและทหารราบ ทหารพาร์เธียนบางส่วนได้แปรพักตร์ไปอยู่ฝ่ายตรงข้าม มีหลักฐานเป็นภาพนูนของโอรสของพระเจ้าอาร์ดาชีร์ได้เข้าร่วมรบในตำแหน่งผู้นำกองทหารม้าหนัก ชาห์อาร์ตาบานัสถูกปลงพระชนม์ในที่รบ โดยหลักฐานฝ่ายแซสซานิดบอกว่าพระองค์สวรรคตหลังสู้กับพระเจ้าอาร์ดาชีร์ตัวต่อตัว แต่ไม่มีการยืนยันข้อเท็จจริง

หลังการสู้รบ ฝ่ายแซสซานิดเป็นฝ่ายชนะ ราชวงศ์อาร์ซาซิด (Arsacid dynasty) ที่ปกครองจักรวรรดิพาร์เธียนเกือบ 5 ศตวรรษได้เสื่อมอำนาจลงและล่มสลายในที่สุด
# มายะ โยชิดะ
มายะ โยชิดะ  เกิดเมื่อวันที่ 24 สิงหาคม ค.ศ. 1988 เป็นนักฟุตบอลชาวญี่ปุ่น ตำแหน่งเซ็นเตอร์แบ็ก ปัจจุบันเล่นให้กับแอลเอ แกลักซีในสหรัฐอเมริกา 

สโมสรอาชีพ
นาโงยะ แกรมปัส
โยชิดะเกิดที่เมืองนางาซากิ ประเทศญี่ปุ่น โดยเริ่มแรกเขานั้นเล่นในตำแหน่งกองกลางตัวรับขณะที่เล่นให้กับนาโงยะ แกรมปัสแต่หลังจากที่ได้เลื่อนชั้นสู่ลีกสูงสุดเขาได้โยกย้ายมาเล่นตำแหน่งเซ็นเตอร์แบ็กในปี ค.ศ. 2007 ประตูแรกของเขาในนามนักเตะนาโงยะ แกรมปัสเกิดขึ้นในการแข่งขันเอเอฟซีแชมเปียนส์ลีกในเกมที่พบกับอุลซันฮุนไดเมื่อวันที่ 10 มีนาคม ค.ศ. 2009

เฟเฟเฟ-เฟ็นโล
ในเดือนธันวาคม ค.ศ. 2009 เขาได้โยกย้ายไปค้าแข้งกับสโมสรเฟเฟเฟ-เฟ็นโลในเนเธอร์แลนด์Nagoya's Yoshida to join Venlo , wsn.com, 28 December 2009 เมื่อวันที่ 11 กันยายน ค.ศ. 2011 เขาได้ทำประตูจากลูกเตะมุมด้วยท่าจักรยานอากาศในเกมที่พบกับเปเอสเฟ ไอนด์โฮเฟิน และจบด้วยผลเสมอ 3–3 และประตูในวันนั้นของเขาได้รับรางวัล "ประตูยอดเยี่ยมแห่งฤดูกาล 2011–2012" ของเอเรอดีวีซี ซึ่งในฤดูกาลนั้นโยชิดะทำประตูไปได้ทั้งหมด 5 ประตู

เซาแทมป์ตัน
เมื่อวันที่ 30 สิงหาคม ค.ศ. 2012 เขาได้ตกลงร่วมเซ็นสัญญากับเซาแทมป์ตันเป็นระยะเวลาสามปี ด้วยค่าตัว 3 ล้านปอนด์ เขาลงเล่นให้กับนักบุญครั้งแรกในวันที่ 15 กันยายน ค.ศ. 2012 ในฐานะนักเตะตัวสำรองนาทีที่ 28 ซึ่งจบเกมเกมได้พ่ายให้กับอาร์เซนอล 6–1 และอาทิตย์ถัดมาในวันที่ 22 กันยายน ค.ศ. 2012 เขาได้ลงเล่นในบ้านครั้งแรกในเกมที่ชนะแอสตันวิลลา 4–1 ซึ่งเป็นเกมแรกที่เขาลงในสนามครบ 90 นาทีอีกด้วย

เมื่อวันที่ 9 สิงหาคม ค.ศ. 2013 โยชิดะได้รับเลือกให้ไปอยู่หน้าปกเกมฟีฟ่า 14 เวอร์ชันประเทศญี่ปุ่น

ประตูแรกของเขาในนามนักเตะเซาแทมป์ตันเกิดขึ้นเมื่อวันที่ 6 พฤศจิกายน ค.ศ. 2013 ในเกมที่พ่ายให้กับซันเดอร์แลนด์ด้วยผล 2–1 ในการแข่งขันลีกคัพ และประตูแรกของเขาในพรีเมียร์ลีกเกิดขึ้นในวันที่ 22 กุมภาพันธ์ ค.ศ. 2014 หลังจากฟรีคิกของสตีเวน เดวิสในเกมที่พ่ายให้กับเวสต์แฮมยูไนเต็ดด้วยผล 3–1 

ประตูถัดมาอีกครั้งของเขาเกิดขึ้นเมื่อวันที่ 20 ธันวาคม ค.ศ. 2014 ในเกมที่ชนะเอฟเวอร์ตันด้วยผล 3–0 โดยสตีเวน เดวิส ซึ่งช่วยทำประตูอีกครั้ง

ในเดือนมกราคม ค.ศ. 2015 ทางสโมสรได้ประกาศต่อสัญญาโยชิดะกับสโมสรไปจนถึงปี ค.ศ. 2018

เมื่อวันที่ 28 ตุลาคม โยชิดะได้ยิงประตูแรกในฤดูกาล 2015–16 ในเกมที่ชนะแอสตันวิลลาในการแข่งขันฟุตบอลลีกคัพด้วยการยิงระยะ 20 หลา
# ผญา
ผญา หรือ ผะหยา เป็นคำกลอนหรือคำปรัชญาของลาวในและคนไทยภาคอีสานโบราณ รวมถึงคนไทยเมืองเหนือ ซึ่งภาษาสืบทอดมาจากภาษาของอาณาจักรล้านช้าง และปัจจุบันการเล่นผญายังหลงเหลือในหมอลำกลอนแบบอีสาน คำว่าผญามีความหมายในกลุ่มเดียวกับปัญญาและปรัชญาบางครั้งสามารถใช้แทนกันได้ ซึ่งผญาป็นคำร้อยกรองที่คล้องจอง มีสัมผัสระหว่างข้อความไม่เข้มงวดและไม่มีฉันทลักษณ์กำหนดไว้อย่างชัดเจน แต่เวลาพูดจะมีการเน้นคำหนักเบาเพื่อให้ผู้ฟังมีความเพลิดเพลินและสารถจดจำได้ง่าย เรื่องที่ถูกแต่งเป็นผญามีหลายเรื่องเช่น คำสอนทางศาสนา เรื่องราวในชีวิตประจำวัน การเกี้ยวพาราสีของหนุ่มสาว และการละเล่นของเด็ก เป็นต้น

 ประเภท 
 คำสอน 
มีลักษณะเตือนสติของผู้ฟังหรือผู้อ่านในนึกถึงศีลธรรมตามความเชื่อ กระตุ้นให้เกิดความสำนึกรักในถินกำเนิด หรือเป็นข้อความอุปมาอุปมัยให้ประพฤติตนเป็นคนดี เช่น

"คันเจ้าได้ขี่ซ้างกั้งฮ่มเป็นพระยา อย่าได้ลืมคนทุกข์ผู้ขี่ควายคอนกล้า คันเจ้าได้ขี่ซ้างกั้งฮ่มสัปทน อย่าได้ลืมคนจนผู้แห่นำตีนซ้าง" หมายถึง ถ้าได้เป็นผู้มีอำนาจก็อย่าลืมเหลียวแลผู้ด้อยอำนาจกว่าหรือผู้อยู่เบื้องหลังตน

"บุญ บุญนี้บ่แหม่นของแบ่งได้ ปันแจกกันแหล่ว บ่อห่อนแยกออกได้ คือไม้ผ่ากลาง คือจั่งเฮากินข้าว เฮากินเฮาอิ่ม บ่แหม่นไปอิ่มท้อง เขาพุ้นผู้บ่กิน" หมายถึง การทำบุญเป็นสิ่งที่ทำได้เฉพาะตนเท่านั้นแบ่งไปให้คนอื่นไม่ได้ เหมือนกินข้าวแล้วคนที่กินถึงจะอื่มคนที่ไม่ได้กินก็ไม่อิ่มท้อง
 เกี้ยวพาราสี 
มีลักษณะการเกี้ยวพาราสีหรือชมอีกฝ่ายในทางชู้สาว เพื่อถามคำถามหรือพรรณาถึงความรักที่ตนมี
“สิบปีกะสิถ่าซาวพรรษากะสิอยู่ คันบ่ได้เป็นคู่เห็นแต่อุแอ่งน้ำกะปานได้นั่งเทียม” หมายถึง จะสิบปี ยี่สิบปีก็จะรอ ต่อให้ไม่ได้เจอหน้าเจอแค่ตุ่ม(ของคนที่ชอบ)ก็เหมือนได้นั่งอยู่ข้างๆ
และมีการรับส่งระหว่างหญิงชาย เช่น 

 (ชาย) "อ้ายนี้อยากถามข่าวน้ำ ถามข่าวถึงปลา อยากถามข่าวนา ถามข่าวถึงเข้า อ้ายอยากถามข่าวน้อง ว่ามีผัวแล้วหรือบ่ หรือว่ามีแต่ชู้ ผัวสิซ้อนหากบ่มี"

 (หญิง) "น้องนี้ปอดอ้อยซ้อยเสมอดังตองตัด พัดแต่เป็นหญิงมา บ่มีชายสิมาเกี้ยว พัดแต่สอนลอนขึ้น บ่มีเครือสิเกี้ยวพุ่ม พัดแต่เป็นพุ่มไม้เครือสิเกี้ยวกะบ่มี" หมายถึง

(ชาย) พี่อยากถามข่าวจากน้ำว่าปลาเป็นยังไง อยากถามข่าวจากนาว่าข้าวเป็นยังไง อยากถามข่าวน้องว่ามีสามีหรือยัง

(หญิง) น้องนี้โสดอยู่ ตั้งแต่เกิดมายังไม่มีใครมาจีบ และไม่รู้จะไปพึงพิงใคร

 ปริศนา 
เป็นการตั้งทำถามที่ต้องใช้การตีความจึงจะเข้าใจความหมายที่แท้จริงของผู้สื่อสารหรือบางครั้งเป็นการประชดประชันผู้ฟัง เช่น

"อยากกินข้าว                      ให้ปลูกใส่พะลานหิน
อยากมีศีล                             ให้ฆ่าพ่อตีแม่
อยากให้คนมาแวะ              ให้ฆ่าหมู่เดียวกับ"

หมายถึง ถ้าจะกินข้าวให้ปลูกในลานหิน ถ้าอยากมีศีลให้ฆ่าพ่อแม่ ถ้าอยากให้คนมาหาให้ฆ่าเพื่อนทิ้ง ซึ่งเป็นการประชดประชันและความหมายจริงๆนั้นตรงกันข้ามกับข้อความในผญา

 อวยพร 
ใช้อายพรในโอกาสต่างๆ เช่น
"นอนหลับให้เจ้าได้เงินหมื่น นอนตื่นให้เจ้าได้เงินแสน แบมือไปให้ได้แก้วมณีโชติ โทษฮ้ายอย่ามาพาล มารฮ้ายอย่ามาเบียด” หมายถึง ตอนจะนอนหลับขอให้ได้เงินหมื่น นอนตื่นขอให้ได้เงินแสน กางมือออกได้แก้วมสปรารถนา โรคภัยอย่าได้เบียดเบียน
# พัฒนศักดิ์ พงษ์พันธุ์
พัฒนศักดิ์ พงษ์พันธุ์ (ต๊ะ) เกิดเมื่อวันที่ 7 พฤษภาคม พ.ศ. 2529 ที่จังหวัดลำปาง เป็นนักร้อง นักแสดง และพิธีกรชาวไทย อดีตหนึ่งในสมาชิกวง B-Mix สังกัดค่าย อาร์เอส สำเร็จการศึกษาในระดับอุดมศึกษาจากคณะบริหารธุรกิจ เอกการตลาด มหาวิทยาลัยธุรกิจบัณฑิตย์

 ผลงานเพลง 

 อัลบั้ม B-Mix (พ.ศ. 2546)
 อัลบั้มพิเศษ B-Mix LOVE CONNEXTION (พ.ศ. 2546)
 อัลบั้มพิเศษ B-Mix Unseen Amazing Island (พ.ศ. 2547)
 อัลบั้มพิเศษ B-Mix Girly Berry Friend Club (อัลบั้มร่วมระหว่าง B-Mix & Girly Berry) (พ.ศ. 2547)
ปี2560 ซิงเกิลชื่อเพลงว่า "ฉันมันแค่แฟนเก่า (Ex Soul)" และเปลี่ยนชื่อวงเป็น "ต๊ะ มิ้นท์ ด็อจ โก้ (TMDG) หรือ B-Mix หลังจากห่างหายไปกลับมาร้องเพลงอีกครั้งรอบ12ปี

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2547 รัก...ฝัน...วันฤดูหนาว  ITV 2548 รัก...บานฉ่ำ ฮาชิ ช่อง 3 หักเหลี่ยมรัก ดิน (พสุธา) ช่อง 7 2550 มดใสหัวใจซ่าส์ 2558 ข้ามากับพระ พัน 2559 เจ้าพายุ เปรี้ยว 2560 มหาหิน ผา  2561 ชาติลำชี เสือพราน  สมิงจ้าวท่า พ.ต.ต.บันลือฤทธิ์ ฤทธิไกร (สารวัตรบันลือฤทธิ์) จ้าวสมิง เสือน้อย  2562 ตะกรุดโทน จอมโจรริน 2564 เผาขน จ.ส.ต.มนูณ จิตใจเริง (จ่าหมู) 2566 กล้าผาเหล็ก ด.ต.อนันต์

 ละครชุด 
 ปี พ.ศ. 2557 เกมริษยา (/ช่อง Workpoint) รับบทเป็น
 ปี พ.ศ. 2558 รักทรหด เดอะซีรีส์ (/ทรูโฟร์ยู) รับบทเป็น ดำรง
 ปี พ.ศ. 2560 ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา (/โมโน 29) รับบทเป็น สุรสิงหะ
 ปี พ.ศ. 2561 ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ (/โมโนแม๊กซ์) รับบทเป็น สุรสิงหะ
 ปี พ.ศ. 2562 ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ (/โมโนแม๊กซ์) รับบทเป็น สุรสิงหะ
 ปี พ.ศ. 2565 Junk Mail จดหมายที่ไม่ถูกเปิด ตอนที่ 4 จดหมายจากครูอาร์ต (ทีวี ธันเดอร์/Thai PBS) รับบทเป็น ครูอาร์ต (เจ้าหน้าที่มูลนิธิปกป้องเด็ก)

 ซิทคอม 
 ปี พ.ศ. 25   (/) รับบทเป็น

 ผลงานมิวสิควิดีโอ 

 เพลง อย่าทำอย่างนี้กับคนที่เธอไม่รัก ของ เอิร์น เดอะสตาร์ (พ.ศ. 2553)
 เพลง ทำดีให้ตายอ้ายก็เลือกเขา ของ จินตหรา พูนลาภ (พ.ศ. 2557)
 เพลง อ้ายลืมทุกคำ น้องจำทุกนาที ของ ต่าย อรทัย (พ.ศ. 2557)

 ผลงานพิธีกร
# สมาคมคอมพิวเตอร์ สถาบันวิชาชีพวิศวกรไฟฟ้าและอิเล็กทรอนิกส์
สมาคมคอมพิวเตอร์. สถาบันวิชาชีพวิศวกรไฟฟ้าและอิเล็กทรอนิกส์ (IEEE Computer Society) เป็นสมาคมวิชาชีพของสถาบันวิชาชีพวิศวกรไฟฟ้าและอิเล็กทรอนิกส์ หรือ IEEE มีจุดประสงค์เพื่อส่งเสริมการพัฒนาทฤษฎี การปฏิบัติ และการประยุกต์ใช้งานด้านคอมพิวเตอร์ รวมถึงวิทยาศาสตร์และเทคโนโลยีด้านการประมวลผลข้อมูล รวมถึงให้การส่งเสริมด้านวิชาชีพให้กับสมาชิก จัดเป็นสมาคมทางเทคนิคที่ใหญ่ที่ที่สุดแห่งหนึ่งภายใต้การบริหารงานของ IEEE

สมาคมคอมพิวเตอร์นี้ให้การสนับสนุนการจัดการประชุมเชิงวิชาการมากมาย รวมถึงเผยแพร่บทความที่มีผู้ตรวจ ให้บริการทางด้านเทคนิค และพัฒนามาตรฐานคอมพิวเตอร์ของ IEEE มีหน่วยงานย่อยอยู่กว่า 200 แห่งทั่วโลก ให้การสนับสนุนกิจกรรมด้านการศึกษาในหลายระดับ โดยเฉพาะการจัดอบรมเกี่ยวกับคอมพิวเตอร์ และการให้ประกาศนียบัตรทางด้านวิศวกรรมซอฟต์แวร์
# PLOS ONE
PLOS ONE เป็นวารสารวิชาการสาขาวิทยาศาสตร์ที่ได้รับการเผยแพร่โดย Public Library of Science ตั้งแต่ปี ค.ศ. 2006 เป็นวารสารวิชาการที่มีการทบทวน (peer review) ครอบคลุมงานวิจัยหลากหลายสาขาทางด้านวิทยาศาสตร์และการแพทย์ PLOS ONE เผยแพร่บทความกว่าร้อยละ 70 ของบทความที่ส่งเข้ามา แต่ละบทความจะผ่านการตรวจจากบรรณาธิการที่เป็นสมาชิกก่อน จากนั้นบรรณาธิการจะส่งไปขอความเห็นจากผู้ตรวจที่เป็นบุคคลภายนอก โดยหลักการพิจารณานั้นไม่ได้ขึ้นอยู่กับว่างานวิจัยมีความสำคัญกับวงการวิทยาศาสตร์เพียงใด ขอเพียงแค่ขั้นตอนและวิธีการศึกษานั้นน่าเชื่อถือและถูกต้องตามหลักการก็เพียงพอแล้ว PLOS ONE จัดว่าเป็นวารสารวิชาการที่ใหญ่ที่สุดอันหนึ่งของโลก โดยมีบทความเผยแพร่ออกมากว่า 30,000 บทความต่อปีหรือคิดเป็น 85 บทความต่อวัน มีปัจจัยผลกระทบในปี ค.ศ. 2014 อยู่ที่ 3.234
# ชาวฟิลิปปินส์
ชาวฟิลิปปินส์  เป็นบุคคลที่ระบุตนว่าเกี่ยวข้องกับประเทศฟิลิปปินส์ จากสำมะโนประชากร ค.ศ. 2010 มีชาวฟิลิปปินส์ทั้งหมด 92,337,852 คน และประมาณ 10 ล้านคนอาศัยอยู่นอกประเทศฟิลิปปินส์

การใช้คำว่า "ฟิลิปีโน" (ฟิลิปปินส์) เริ่มขึ้นในสมัยที่ฟิลิปปินส์เป็นอาณานิคมของสเปน โดยมีความหมายเดิมคือ "ผู้สืบสกุลจากชาวสเปนที่เกิดในฟิลิปปินส์" บุคคลที่ไม่ได้มีเชื้อสายสเปนเรียกว่า "อินดิโอ" (ผู้มีเชื้อสายชาวออสโตรนีเซียนโดยแท้), "ชิโน" (จีน) หรือ "โมโร" (มุสลิม)

ประชาชนในประเทศฟิลิปปินส์พูดภาษาและภาษาถิ่นต่าง ๆ ประมาณ 180 ภาษา ภาษาส่วนใหญ่อยู่ในตระกูลภาษาออสโตรนีเซียน ภาษาที่มีผู้พูดเป็นภาษาแม่มากที่สุดคือภาษาตากาล็อกและเซบัวโนPhilippine Census, 2000. Table 11. Household Population by Ethnicity, Sex and Region: 2000 ภาษาทางการของประเทศฟิลิปปินส์คือภาษาฟิลิปีโนและอังกฤษ และชาวฟิลิปปินส์ส่วนใหญ่พูดได้สองภาษาหรือสามภาษา"The regional languages are the auxiliary official languages in the regions and shall serve as auxiliary media of instruction therein ..." - The Philippine Constitution, Article XIV Section 7.

ชาวฟิลิปปินส์เป็นเสมือนภาพต่อของอิทธิพลที่ปรากฏตลอดประวัติศาสตร์หลายร้อยปีร่วมกับประเทศเพื่อนบ้านและนักล่าอาณานิคมจากแดนไกล อัตลักษณ์ชาวฟิลิปปินส์ (ซึ่งมีรากเหง้าเป็นชาวออสโตรนีเชียน) พัฒนาขึ้นมาโดยได้รับอิทธิพลจากชาวจีน อินเดีย ญี่ปุ่น สเปน และอเมริกัน

ประเทศฟิลิปปินส์เป็นอาณานิคมของสเปนเป็นเวลา 333 ปี ก่อให้เกิดรากฐานของวัฒนธรรมฟิลิปปินส์ร่วมสมัย ภายใต้การปกครองของสเปน ชาวฟิลิปปินส์ส่วนใหญ่ยอมรับนับถือนิกายโรมันคาทอลิก แต่ก็มีการลุกขึ้นต่อต้านชนชั้นปกครองหลายครั้ง เนื่องจากแผนการที่วางไว้ในสมัยอาณานิคม ราษฎรเกือบทั้งหมดจึงใช้นามสกุลภาษาสเปนจากเอกสารรายการนามสกุลตามลำดับตัวอักษร  ที่รัฐบาลอาณานิคมสเปนตีพิมพ์ใน ค.ศ. 1849Spanish Influence on Language, Culture, and Philippine History เนื่องจากรัฐบาลในอดีตและการสถิติแห่งชาติในสมัยใหม่ไม่ได้อธิบายเรื่องพื้นเพทางชาติพันธุ์ของบุคคลเอาไว้ ทำให้สัดส่วนของชาวฟิลิปปินส์เชื้อสายสเปนไม่เป็นที่ทราบแน่ชัด
# สมเด็จพระราชินีเชอริง ยังดน วังชุก
สมเด็จพระราชินีเชอริง ยังดน วังชุก พระราชชนนีพันปีหลวง (เสด็จพระราชสมภพเมื่อวันที่ 21 มิถุนายน ค.ศ. 1959) ทรงเป็นสมเด็จพระราชินีและพระอัครมเหสีองค์ที่ 3 ในสมเด็จพระราชาธิบดีจิกมี ซิงเย วังชุก และทรงเป็นพระบรมราชชนนี ในสมเด็จพระราชาธิบดีจิกมี เคเซอร์ นัมเกล วังชุก Bhutan's Royal Family พระองค์ทรงจบการศึกษา ที่ โรงเรียนเซนต์ โจเซฟ, ประเทศอินเดีย

 เกียรตินิยม 

 เครื่องราชอิสริยาภรณ์ 
  :
 50x50px เหรียญที่ระลึกรัชฎาภิเษก สมเด็จพระราชาธิบดีจิกมี ซิงเย วังชุก (02/06/1999)
# ไซเอินซ์
ไซเอินซ์  เป็นวารสารวิชาการของสมาคมอเมริกันเพื่อความก้าวหน้าทางวิทยาศาสตร์ (AAAS) จัดว่าเป็นวารสารวิชาการระดับชั้นนำระดับโลกทางด้านวิทยาศาสตร์ มีการทบทวนงานวิจัย (peer review) ก่อนที่จะได้รับการตีพิมพ์ วารสารไซเอินซ์นี้เริ่มเผยแพร่บทความครั้งแรกในปี ค.ศ. 1880 และปัจจุบันเผยแพร่บทความออกมาเป็นประจำทุกสัปดาห์โดยมีผู้ติดตามกว่า 130,000 สำนัก หรือประมาณได้ว่ามีผู้ติดตามเป็นประจำราว 570,400 คน

จุดประสงค์หลักของวารสารวิชาการนี้คือการเผยแพร่งานวิจัยที่มีความคิดริเริ่ม รวมถึงบททบทวนงานวิจัย แต่วารสารนี้ยังได้เผยแพร่เนื้อข่าวที่เกี่ยวข้องกับวงการวิทยาศาสตร์ รวมถึงนโยบายทางด้านวิทยาศาสตร์ และเรื่องราวที่มีผลกระทบกับวงการวิทยาศาสตร์และเทคโนโลยีอีกด้วย วารสารวิชาการไซเอินซ์นี้เผยแพร่บทความในหลากหลายสาขาเช่นเดียวกับวารสารเนเจอร์ ไม่ได้เจาะจงเฉพาะสาขาใดสาขาหนึ่งเท่านั้น โดยในปี ค.ศ. 2014 นั้น มีปัจจัยผลกระทบอยู่ที่ 33.611

การแข่งขันเพื่อตีพิมพ์ในวารสารไซเอินซ์นี้ถือว่าเข้มข้นมาก บทความที่จะได้รับการตีพิมพ์จะต้องเป็นบทความที่ได้รับความสนใจสูงและสามารถนำไปต่อยอดเพื่อความก้าวหน้าของงานวิจัยทางด้านวิทยาศาสตร์ได้จริง ทำให้มีบทความที่บรรณาธิการยอมรับให้ตีพิมพ์ในวารสารเพียงแค่ร้อยละ 10 เท่านั้นของบทความที่ส่งเข้ามาทั้งหมด

สำนักงานใหญ่ของวารสารไซเอินซ์อยู่ที่นครวอชิงตัน ดี.ซี. สหรัฐอเมริกา โดยมีสำนักงานสาขาอยู่ที่เมืองเคมบริดจ์ ประเทศอังกฤษ
# สงครามแพ็กเจ–ถัง
สงครามแพ็กเจ–ถัง  เป็นสงครามระหว่างอาณาจักรแพ็กเจกับกองทัพผสมราชวงศ์ถัง/อาณาจักรชิลลา เกิดขึ้นระหว่าง ค.ศ. 660–663

อาณาจักรชิลลาเป็นพันธมิตรทางทหารกับราชวงศ์ถังในรัชสมัยจักรพรรดิถังเกาจง เมื่ออาณาจักรแพ็กเจเข้าตีอาณาจักรชิลลา พระราชินีช็อนด็อกแห่งชิลลาจึงส่งคณะทูตไปเข้าเฝ้าจักรพรรดิถังเกาจงเพื่อขอความช่วยเหลือ ในขณะเดียวกันแพ็กเจได้เป็นพันธมิตรกับชนเผ่ายะมะโตะในญี่ปุ่นและอาณาจักรโคกูรยอ. ความขัดแย้งระหว่างชิลลาและแพ็กเจเพิ่มมากขึ้นเรื่อย ๆ จนในปี ค.ศ. 658 จักรพรรดิถังเกาจงส่งกองทัพเข้าโจมตีโคกูรยอ. และส่งกองเรือพร้อมทหาร 130,000 นายข้ามทะเลเหลือง แม่น้ำกึม (Geum River) มาขึ้นฝั่งทางตะวันตกของอาณาจักรแพ็กเจ ก่อนเดินทัพไปที่เมืองหลวง คือเมืองซาบี.

ฝ่ายชิลลาได้ส่งกองทัพ 50,000 นายเข้าปะทะกับฝ่ายแพ็กเจจนได้รับชัยชนะในยุทธการฮวังซันบ็อล (Battle of Hwangsanbeol) ก่อนจะเดินทัพข้ามเทือกเขาโซแบ็ก (Sobaek Mountains) พรมแดนด้านตะวันออกของแพ็กเจ และรบชนะฝ่ายแพ็กเจอีกครั้งในยุทธการที่ที่ราบฮวังซัน ในที่สุดกองทัพพันธมิตรถัง/ชิลลาก็ยึดเมืองหลวงได้สำเร็จ อาณาจักรแพ็กเจถูกพิชิตในวันที่ 18 กรกฎาคม ค.ศ. 660 มีทหารกว่า 10,000 นายเสียชีวิตในการปะทะ พระเจ้าอึยจา พระราชวงศ์และข้าราชการส่วนใหญ่ถูกจับไปเป็นตัวประกันที่จีน หลังจากนั้นราชวงศ์ถังได้ผนวกแพ็กเจเข้ามาแทนที่จะให้ชิลลาปกครอง.

ขุนศึกควีชิล พกชิน (Gwisil Boksin) นำทหารบางส่วนที่ยังไม่ยอมจำนนโจมตีราชวงศ์ถัง เขาขอความช่วยเหลือไปที่จักรพรรดินีโคเงียวกุแห่งยะมะโตะซึ่งส่งทหาร 27,000 นายมาสนับสนุน. ทั้งสองฝ่ายปะทะกันในปี ค.ศ. 663 ที่ยุทธการแพ็กกัง (Battle of Baekgang). ซึ่งกองทัพพันธมิตรถัง/ชิลลาเป็นฝ่ายชนะ อย่างไรก็ตาม สองอาณาจักรนี้ได้หันมาทำสงครามกันเองในสงครามชิลลา-ถัง (ค.ศ. 670–676)
# วอลเลย์บอลชายในโอลิมปิกฤดูร้อน 2016 รอบคัดเลือก โซนแอฟริกา
วอลเลย์บอลชายในโอลิมปิกรอบคัดเลือกโซนแอฟริกา  มีกำหนดจัดขึ้นในบราซาวีล, คองโก ระหว่างวันที่ 7–14 มกราคม ค.ศ. 2016

 การแบ่งกลุ่ม 
กลุ่มเอกลุ่มบี

 สนามแข่งขัน 
 บราซาวีล, สาธารณรัฐคองโกHenri Elende Hallความจุ: –

 การตัดสินลำดับจากผลการแข่งขัน 
ในการแข่งขันหากผลว่ามีผลเท่ากันจะตัดสินตามลำดับดังนี้
 จำนวนแมทช์ที่ชนะ
 คะแนน
 อัตราส่วนเซตที่ชนะต่อแพ้
 อัตราส่วนคะแนนที่ทำได้ในแมชท์ต่อคะแนนที่เสีย
 ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน

แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน

 รอบแรก 
เวลาการแข่งขันในท้องถิ่น (UTC+01:00)
 ผ่านเข้ารอบรองชนะเลิศ ผ่านเข้ารอบชิงอันดับที่ 5

 กลุ่มเอ 

|}

|}

 กลุ่มบี 

|}

|}

 รอบสุดท้าย 
เวลาการแข่งขันในท้องถิ่น  (UTC+01:00)

 รอบชิงอันดับที่ 5 

|}

 รอบ 4 ทีมสุดท้าย 

 รอบรองชนะเลิศ 

|}

 รอบชิงอันดับที่ 3 

|}

 รอบชิงชนะเลิศ 

|}

 อันดับการแข่งขัน 
อันดับทีม1234567
 ผ่านการคัดเลือกเข้าแข่งขัน โอลิมปิกฤดูร้อน 2016 ผ่านการคัดเลือกเข้าแข่งขัน รอบคัดเลือกโอลิมปิกระดับโลก
# เจ้าหญิงลัลลา มาลิกะฮ์
เจ้าหญิงลัลลา มาลิกะฮ์ (14 มีนาคม พ.ศ. 2476 – 28 กันยายน พ.ศ. 2564) เป็นพระราชธิดาในสมเด็จพระราชาธิบดีมุฮัมมัดที่ 5 กับเจ้าหญิงลัลลา อับลา พระชายาองค์ที่สอง และเป็นพระปิตุจฉาในสมเด็จพระราชาธิบดีมุฮัมมัดที่ 6 แห่งโมร็อกโก ทั้งนี้พระองค์ดำรงตำแหน่งเป็นองค์นายิกาของสภาเสี้ยววงเดือนแดงแห่งโมร็อกโก ตั้งแต่ปี พ.ศ. 2510Morocco: HM the King Inaugurates in Tetouan HRH Princess Lalla Malika Center allAfrica.com, 26 August 2011HRH Princess Lalla Malika chairs official celebration commemorating World Red Cross and Red Crescent Day  Maroc.ma, 10 May 2014

เจ้าหญิงลัลลา มาลิกะฮ์ เสกสมรสกับพลโทมุฮัมมัด เชร์เคาวีย์ (Muhammad Cherkaoui; พ.ศ. 2464–2545) อดีตเอกอัครราชทูตประจำประเทศฝรั่งเศส โดยงานเสกสมรสครั้งนั้นเป็นพิธีเสกสมรสหมู่จัดขึ้นเมื่อวันที่ 16 สิงหาคม พ.ศ. 2504 โดยมีเจ้าหญิงลัลลา อาอิชะฮ์ และเจ้าหญิงลัลลา ฟาฏิมะฮ์ เสกสมรสกับพระภัสดาในงานเดียวกันนั้น

เจ้าหญิงลัลลา มาลิกะฮ์และพระสวามีพระบุตรด้วยกัน 4 คน ได้แก่
 สุลัยมาน เชร์เคาวีย์ (Sulaiman Cherkaoui)
 อุมัร เชร์เคาวีย์ (Omar Cherkaoui)
 มะฮ์ดี เชร์เคาวีย์ (Mehdi Cherkaoui)
 รอบิยะฮ์ เชร์เคาวีย์ (Rabia Cherkaoui)

เจ้าหญิงลัลลา มาลิกะฮ์ สิ้นพระชนม์เมื่อวันที่ 28 กันยายน พ.ศ. 2564 ขณะพระชันษา 88 ปี

 เครื่องราชอิสริยาภรณ์ 
  โมร็อกโก : เครื่องราชอิสริยาภรณ์ราชบัลลังก์ ชั้นสายสะพาย
# ปิ่นเกล้า
ปิ่นเกล้า โดยทั่วไปเป็นชื่อเรียกย่านพื้นที่บริเวณหนึ่งของฝั่งธนบุรี ในกรุงเทพมหานคร บริเวณพื้นที่ทางตอนใต้ของแขวงบางพลัด และแขวงบางยี่ขัน เขตบางพลัด กับพื้นที่ทางตอนเหนือ, ตะวันออกและตอนใต้ของแขวงอรุณอมรินทร์ เขตบางกอกน้อย แถบถนนบรมราชชนนีตัดกับถนนจรัญสนิทวงศ์ รวมถึงถนนสมเด็จพระปิ่นเกล้า ตั้งแต่แยกบรมราชชนนี ต่อเนื่องถึงแยกอรุณอมรินทร์ จนถึงเชิงสะพานสมเด็จพระปิ่นเกล้า นิยมเรียกชื่อสถานที่ที่ตั้งอยู่บริเวณนั้นโดยตามด้วยคำว่า ปิ่นเกล้า เช่น พาต้า ปิ่นเกล้า, เซ็นทรัล ปิ่นเกล้า นอกจากนี้ยังอาจหมายถึง

สะพานสมเด็จพระปิ่นเกล้า สะพานข้ามแม่น้ำเจ้าพระยา ระหว่างฝั่งธนบุรี ข้ามไปยังฝั่งพระนคร สนามหลวง และถนนราชดำเนิน ตั้งตามพระนามของพระบาทสมเด็จพระปิ่นเกล้าเจ้าอยู่หัว ในปี พ.ศ. 2516

พระบาทสมเด็จพระปิ่นเกล้าเจ้าอยู่หัว พระอนุชาธิราชในพระบาทสมเด็จพระจอมเกล้าเจ้าอยู่หัว รัชกาลที่ 4
# การเลือกตั้งสมาชิกสภาแห่งชาติเกาหลีเหนือ พ.ศ. 2505
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 8 ตุลาคม พ.ศ. 2505 ผลปรากฏว่า พรรคแรงงานแห่งเกาหลี ได้รับชัยชนะด้วยจำนวน 371 ที่นั่ง จาก 383 ที่นั่งNohlen, D, Grotz, F & Hartmann, C (2001) Elections in Asia: A data handbook, Volume II, p404 ISBN 0-19-924959-8Nohlen, D, Grotz, F & Hartmann, C (2001) Elections in Asia: A data handbook, Volume II, p403 ISBN 0-19-924959-8 

 ผลการเลือกตั้ง 
กลุ่มพันธมิตรพรรคคะแนน (%)ที่นั่งประธานคณะกรรมาธิการ
ป้องกันประเทศพรรคแรงงานแห่งเกาหลี100.0%371Chondoist Chongu Party4พรรคประชาธิปัตย์เกาหลี4พรรคประชาชนดองโร1กลุ่มพันธมิตรพระพุทธศาสนา1กลุ่มพันธมิตรโกนมิน1พรรคประชาธิปัตย์อิสระ1รวม100.00%383เทิร์นเอาท์: 100.00%ที่มา: Nohlen et al.